27/01/2014 | Administración LocalMunicipal
Bergondo
Urbanismo
Edicto

Notificación da Lei 3/2007, de 9 de abril, de prevención e defensa contra os incendios forestais de Galicia, modificada pola Lei 7/2012 de Montes de Galicia. Sendo descoñecido o domicilio do interesado, no expediente de tala de árbores e limpeza de finca para a prevención de incendios forestais, segundo dispón o artigo 59.5 da Lei 30/1992, de 26 de novembro de Réxime Xurídico das Administracións e do Procedemento Administrativo Común, procédese a súa práctica mediante o anuncio no Boletín Oficial da Provincia e no taboleiro de Edictos do Concello, o que se fai público para coñecemento dos interesados a quen debe servir de notificación, informándolles do seguinte: DECRETO ditado polo 2º Tenente de Alcalde, D. Jesús Vázquez García, concelleiro delegado da Área de Infraestruturas, Servizos e Vías e Obras”, por delegación da alcaldesa, mediante o Decreto núm.925/2013, de 21 de outubro. Asunto: “Limpeza do predio de referencia catastral 15008A049004210000XH sita no lugar de A Campiña, parroquia de Lubre.” Logo de ver: 1º.- O escrito con rexistro de entrada nº 7393, de data 24 de agosto de 2012, que contén a solicitude formulada por Anca Maria Jerusalen Floricel Lemaire, no cal se pon de manifesto a presenza dun predio con con maleza e árbores colindante cá vivenda situada no lugar de A Campiña núm.41, parroquia de Lubre.3º.- O informe da Enxeñeira Técnica Forestal de data 12 de novembro de 2013, no que pon de manifesto que deberá proceder do seguinte xeito: 1.- Control do mato, mediante desbroces periódicos, evitando a continuidade entre a vexetación do sotobosque e as pólas das árbores, e posterior tratamento dos restos vexetais mediante a trituración ou retirada destes.2.- Corta e saca dos pes de eucalipto que non se axusten aos requerimentos da normativa de referencia exposta anteriormente. (Recoméndase posterior destoconado, por medios mecánicos, químicos ou biolóxicos, dos pes de eucalipto para evitar os rebrotes). Deberase gardar a distancia de dous metros dende o límite da propiedade independentemente da aplicación das distancias na Lei de Montes. As medidas anteriores deberán levarse acabo sen prexuízo das notificacións, autorizacións ou comunicacións previas que o titular deba presentar á Administración forestal, de acordo coa Orde do 28 de setembro de 2004 pola que se regulan os aproveitamentos madereiros e leñosos, en aplicación da Lei 43/2003, do 21 de novembro, de montes. Ou calquera outra administración. De conformidade co artigo 84 da Lei 30/92, de 26 de novembro, de réxime xurídico das administracións públicas e do procedemento administrativo común, RESOLVO Primeiro.- Notificar a Cristina Maribel Siegfried Siendones a incoación do procedemento administrativo para preservar a seguridade, salubridade e ornato público alterado polo actual estado da finca precitada, por incumprir o contido no artigo 9 e 199 da Lei 9/2002, do 30 de decembro, de ordenación urbanística e protección do medio rural de Galicia e no artigo 21.1. b) da Lei 3/2007, de prevención e defensa contra os incendios forestais de Galicia, coas modificaicón da Lei 7/2012, de 28 de xuño, de montes de Galicia. Segundo.- Que se lle poña de manifesto a Cristina Maribel Siegfried Siendones, con domicilio descoñecido, o procedemento incoado para que durante o prazo de DEZ DÍAS poida alegar e presentar os documentos e xustificacións que estime pertinentes. Terceiro.- Advírtase ó interesado, que a incoación do presente procedemento administrativo para preservala seguridade pode concluír coa resolución de orde de execución forzosa da limpeza do predio. Cuarto.- Advertír ó interesado que o artigo 199 da Lei 9/2002 habilita ós Concellos para ordenar as obras precisas de conservación e mantenemento. E que unha vez recaída resolución definitiva no procedemento incoado e ante o incumprimento da orde de execución das obras de limpeza, a Administración Municipal procederá a execución subsidiaria ou a execución forzosa mediante a imposición de multas coercitivas de 300 a 6.000 euros, reiterables ata lograr a execución das obras ordenadas. Todo isto sen perxuicio da apertura do correspondente procedemento sancionador e de que o incumprimento da orde de execución poderá dar lugar a que o Alcalde o poña en coñecemento do Ministerio Fiscal para a depuración de responsabilidades penais as que poidese haber lugar polo presunto delito de desobediencia. O presente decreto, como acto de mero trámite, non admite recurso algún. Bergondo, 12 de decembro de 2013 Carrodilla Pontiga Ferreiroa O Concelleiro de infraestruturas, A Secretaría Medio Ambiente, Servizos e Vías e Obras Celerino Verdeal Hegyi Maripaz Kattouf Sellares